लेवल-1 और 2 में नॉन गजेटेड पोस्ट पर मिलेगा रिजर्वेशन, फिजिकल टेस्ट और उम्र में भी छूट
अग्निवीरों के लिए रेलवे का तोहफा, लेवल-1 और 2 में नॉन गजेटेड पोस्ट मिलेगा रिजर्वेशन, फिजिकल टेस्ट और उम्र में भी छूट Non gazetted posts will be available in level-1 and 2, reservation, physical test and relaxation in age
देश के सबसे अधिक नौकरियां देने वाले इंडियन रेलवे ने गुरुवार को सीधी भर्ती में अग्निवीरों को रिजर्वेशन देने की घोषणा की है। लेवल-1 में 10% और लेवल-2 और उससे ऊपर की नॉन गजेटेड पोस्ट में 5% कोटा देने का फैसला किया गया है। अग्निवीरों को फिजिकल टेस्ट और आयु सीमा में भी छूट मिलेगी। पहले बैच के अग्निवीरों के लिए 5 साल और बाद के बैचों के लिए 3 साल का ऐज रिलेक्सेशन दिया जाएगा।
पूर्व सैनिकों और CCAAs के मामले में भी रिजर्वेशन होगा।
न्यूज एजेंसी के मुताबिक रेलवे बोर्ड ने सभी महाप्रबंधकों को लेटर जारी किया है कि रेलवे की भर्ती एजेंसियां उन अग्निवीरों की भर्ती में ये छूट और सुविधाएं प्रदान करें, जो सेनाओं में सफलतापूर्वक चार साल पूरे कर लेंगे।
पिछले साल से शुरू हुई है अग्निपथ स्कीम
2022 में सेनाओं में भर्ती के लिए शुरू हुई केंद्र सरकार की अग्निपथ योजना के तहत 25% युवाओं को ही सेना में शामिल किया जाएगा। बाकी 75% को एग्जिट पैकेज के साथ हटा दिया जाएगा। हालांकि कई केंद्रीय मंत्रालयों, राज्य सरकारों और इंडस्ट्रीज ने अग्निवीरों को नौकरियों में रिजर्वेशन देने की पेशकश की है।
अब रेलवे भी इनकी मदद के लिए अपना प्लान लेकर आया है। जो अग्निवीर चार साल पूरे करेंगे, वे रेलवे भर्ती एजेंसियों की अधिसूचना के तहत आवेदन कर सकेंगे। महाप्रबंधकों को लिखे पत्र में यह भी कहा गया है कि अधूरी वैकेंसीज को आगे नहीं बढ़ाया जाएगा, यानी कमी होने पर खाली पोस्ट को संयुक्त योग्यता सूची के जरिए भरा जाएगा।
लेवल 1 और 2 में ये नौकरियां
आवेदन करने के लिए अग्निवीरों से केवल 250 रुपए ही बतौर फीस लिए जाएंगे। रेलवे की ब्रांचेस जैसे हॉस्पिटल असिस्टेंट और ट्रैक मेंटेनर ग्रेड IV में हेल्पर के सिलेक्शन के लिए लेवल-1 की पोस्ट के लिए परीक्षा होती है। लेवल-2 की पोस्ट में जूनियर क्लर्क-कम-टाइपिस्ट एकाउंट्स क्लर्क-कम-टाइपिस्ट और जूनियर टाइम-कीपर शामिल हैं।